Memoir Seorang Guru

Memoir Seorang Guru merupakan sebuah filem yang di adaptasi dari sebuah novel Memoir Seorang Guru yang dikarang oleh Allahyarham Azizi Abdullah. Filem ini di arahkan oleh Kyoll Hamzah.

 Sinopsis 
Sunan adalah seorang guru yang tidak menyukai karier perguruannya. Dia hanya bertugas untuk menerima gaji bulan dan melangsaikan hutangnya di bank setelah kematian isterinya.

Dia ditugaskan ke sebuah sekolah di pedalaman, jauh dari bandar besar. Dimana para penduduknya diuliti kemiskinan dan sedikit sebanyak memberi kesan pada anak-anak mereka yang masih bersekolah dan tidak mengerti erti kehidupan. 

Waktu demi waktu, Cikgu Sunan mula menghayati erti seorang pendidik apabila secara peribadi dia mendekati kehidupan mereka. 

Bermula dengan menyelami perspektif dunia dari sisi kehidupan Alias yang bekerja menyara keluarga setelah bapanya lumpuh akibat kemalangan semasa mengait kelapa. 

Dia juga mula rapat dengan Mihad yang sentiasa menghabiskan masa menerokai alam. Akan tetapi disitulah terjadinya satu peristiwa yang menyebabkan Sunan terus dibelenggu rasa bersalah.

Pelakon

Pelakon utama
 Rosyam Nor sebagai Cikgu Sunan
 Kiky Hannah sebagai Kamariah
 Danish Zamri sebagai Alias
 Syed Muhammad Baqir sebagai Mihad
 Hafiy Altamis sebagai Mat
 Dhiyaa Raidah sebagai Sakinah
 Rafique Iskandar sebagai Halim

Pelakon pembantu
 Nabila Huda sebagai Kamariah (dewasa)
 Johan As'ari sebagai Alias (dewasa)
 Trisha Ooi sebagai Sakinah (dewasa)
 Hariz Hamdan sebagai Mat (dewasa)
 Naim Shamshol sebagai Halim (dewasa)
 Zul Huzaimy sebagai Lokman
 Ellie Suriaty sebagai Mak Alias
 Jesse Lim sebagai Guru Besar Kampung
 Kumaresh Angganmutu sebagai Guru Besar Bandar
 CIkgu Zulkhairi bin Ibrahim sebagai Bapa Alias

 Trivia 
 Zul Huzaimy meskipun sekadar membuat penampilan khas dalam filem ini. Dia juga pernah melakonkan watak warga pendidik, Cikgu Berahim di dalam telefilem 'Kelab Wayang Gambar' yang pernah disiarkan di Astro Ria pada 2004. Plot telefilem itu mirip seperti Memoir Seorang Guru, bezanya latar tempat adalah di Sekolah Menengah Berasrama. Dimana Cikgu Berahim mendisiplin dan membentuk sahsiah pelajar dengan cara berhemah tanpa kekerasan.

 Rujukan 

 Pautan luar 


Kategori:Filem Malaysia tahun 2024
Kategori:Filem bahasa Melayu
Kategori:Filem arahan Kyoll Hamzah